Priča o Merilin Monro kroz muziku
Komponujući na svom klaviru u Holivudu, Konrad Poup je pokušao da prenese osećaj 1950-ih u filmu " Moja nedelja sa Merilin"
Davne 1956. mlada Merilin Monro bila je senzacija u Velikoj Britaniji, gde je snimala film sa ništa manje poznatom filmskom legendom, Lorensom Olivijeom. Seksi plavušu u filmu “Moja nedelja sa Merilin” tumači glumica Mišel Vilijams. Holivudski kompozitor Konrad Poup je dobio ponudu da napiše muziku za film. Članovi filmske ekipe su na setu rekonstruisali prošlo vreme kroz priču o kratkoj romansi između Merilin Monro i mladog filmskog producenta. Komponujući na svom klaviru u Holivudu, Konrad Poup je pokušao da prenese osećaj 1950-ih. Kao insipiracija mu je poslužila pesma francuskog kompozitora Aleksandra Deplaa. “ Muzička tema u filmu je inspirisana i zvukom big benda, mada se razlikuje u zavisnosti od scene. Poup je iskusan muzičar i dirigent koji je radio na desetinama filmova. Ovo mu je najveći projekat do sada kao kompozitoru, a kako kaže, ovaj bogat film bio je idealan za komponovanje. Poup dodaje da je muzika doprinela priči filma “Moja nedelja sa Merilin” kao i da pomaže gledaocima da bolje razumeju kratak i tragičan život glumice Merilin Monro. Ona je 1962, u 36. godini umrla od prekomerne količine droge.